As die blote gedagte van jou kind wat moet terugkeer na die skool jou nog in ŉ koue sweet laat uitslaan, kan jy hier na ŉ paar plaaslike aanlyn skole en diensverskaffers kyk wat jou kind kan help om die skooljaar te voltooi.
Think Digital College (TDC) is sedert 2016 werksaam, en Janessa Laita, uitvoerende hoof, sê dit is daarop gemik om die skoolomgewing aanlyn te herhaal deur opgeneemde lesse te gebruik en leerders toegang tot ’n tutorportaal te bied. Die skool stuur weekliks aan ouers ’n verslag oor die aktiwiteite, toetse en assessering van hul webwerf. Hulle gebruik private tutors sodat dit vir ouers makliker is, sê Laita. Hulle het tans bykans 5 000 leerders. Die skool bied die KABV-kurrikulum aan vir gr. R tot gr. 12-leerders, asook die R tot A-vlakke van die Britse skoolstelsel wat deur die Cambridge-kurrikulum ondersteun word.